open-index/open-wikipedia-markdown huggingface dataset:
Filosofiåret 1675

**Filosofiåret 1675** er en oversikt over hendelser, utgivelser og personer med tilknytning til filosofi i 1675.

## Hendelser

## Publiseringer

## Fødsler
*22. mai - Yves-Marie André, fransk filosof (død 1764)
*28. juni - Pierre Lemonnier, fransk matematiker og filosof (død 1757)
*11. oktober - Samuel Clarke, engelsk filosof (død 1729)
*Jean-Baptiste de Mirabaud, fransk filosof, forfatter og oversetter (død 1760)

## Dødsfall
*10. oktober – Tommaso Tamburino, italiensk jesuitt og filosof (født 1591)
*21. oktober – Johannes de Bruin, nederlandsk filosof, fysiker og matematiker (55, født 1620)


Fil:Samuel Clarke.jpg|Samuel Clarke(1675-1729)
Fil:Johannes de Bruyn.jpg|Johannes de Bruin(1620-1675)


## Se også
*Filosofi på 1600-tallet
Grupos Antiterroristas de Liberación

**Grupos Antiterroristas de Liberación** (GAL) var en dødsskvadron ulovlig etablert av spanske sosialdemokrater i det daværende regjeringspartiet PSOE for å bekjempe den væpnede baskiske separatistgruppen ETA. 

## Bakgrunn
GAL var aktive mellom 1983 og 1987, under PSOEs regjering. Rettssaken avdekket at gruppen ble finansiert av viktige embetsmenn i det spanske innenriksministeriet med midler fra den militære etterretningsorganisasjonen Curso Especial de Identificadores Datiloscopistas (CESID). Den spanske avisen *[[El Mundo]]* spilte en viktig rolle i avsløringen av gruppens aktiviteter og bakmenn.

GAL opererte nesten utelukkende i fransk Baskerland (Iparralde). Ofrene (minst 27 døde og 26 skadde) var enten medlemmer av ETA eller baskiske nasjonalister, men noen av ofrene hadde ingen bånd til ETA eller politiske organisasjoner over hodet. Perioden GAL var aktive (1983-1987) omtales ofte som *la guerra sucia* (den skitne krigen) i spansk historieskriving.

## Dømte medlemmer av GAL
De faktiske angrepene ble utført av ansatte i det spanske politiet eller av portugisiske og franske leiemordere. De dømte medlemmene av GALs lederskap er:

*José Barrionuevo, Spanias innenriksminister 1982-1988.
*Rafael Vera, leder av statens sikkerhetsråd.
*Ricardo García Damborenea, generalsekretær for PSOE i Bizkaia.
*Francisco Álvarez, tidligere leder av en annen anti-terrorist-gruppe.
*Miguel Planchuelo, leder av politiets informasjonsbrigade i Bilbao
*José Amedo Fouce, politisjef.
*Julián Sancristóbal, representant for den spanske regering i Bizkaia
*General (daværende oberst) Enrique Rodríguez Galindo, sjef for Guardia Civils hovedkvarter i Intxaurrondo.

## Liste over GAL-operasjoner

* Kilde: Woodworth, Paddy: Dirty War, Clean Hands - ETA, the GAL and Spanish Democracy (Yale University Press 2002) ISBN 0-300-09750-6, s. 433-436.

## Eksterne lenker
* GAL 30 urte - Spesialside om GAL hos den baskiske avisen *[[Berria]]*
Iparralde

**Iparralde** er det baskiske navnet på det nordlige Baskerland. De tre baskiske provinsene Nafarroa Beherea, Lapurdi og Zuberoa som ligger i det franske departementet Pyrénées-Atlantiques utgjør den nordøstlige delen av Baskerland, kjent som Iparralde.

29. januar 1997 ble området offisielt et *pays* under navnet Pays Basque, altså et administrativt organ med flere ansvarsområder, men uten eget budsjett.

## Se også
*Hegoalde
*Baskerland
*Baskerland (autonom region)
Filosofiåret 1676

**Filosofiåret 1676** er en oversikt over hendelser, utgivelser og personer med tilknytning til filosofi i 1676.

## Hendelser

## Publiseringer

## Fødsler
*7. mai - Pietro Giannone, italiensk filosof, historiker og jurist (død 1748)
*23. juni - Anthony Collins, engelsk filosof (død 1729)
*17. juli - César Chesneau Dumarsais, fransk filosof og grammatiker (død 1756)
*22. juli - Giovanni Andrea Tria, italiensk filosof, teolog og erkebiskop (død 1761)

## Dødsfall
*13. januar - André Graindorge, fransk filosof (født 1616)
*18. mai - Bonaventura Belluto, italiensk filosof, teolog og fransiskaner (født 1600-1603)
*Isaac La Peyrère, fransk filosof (født 1594)
*Claude Pithoys, fransk jurist og filosofiprofessor (født 1587)


Fil:PietroGiannone.jpg|Pietro Giannone(1676-1748)
Fil:AnthonyCollins.jpg|Anthony Collins(1676-1729)
Fil:César Chesneau Dumarsais.jpg|César Chesneau Dumarsais(1676-1756)
Filosofiåret 1672

**Filosofiåret 1672** er en oversikt over hendelser, utgivelser og personer med tilknytning til filosofi i 1672.
__NOTOC__
## Hendelser

## Publiseringer

## Fødsler
*1. mai – Joseph Addison, engelsk essayist og redaktør (død 1719)
*1. august – Sebastian Edzardus, tysk filosof, lutheransk teolog og misjonær (død 1736)
*ca. 1672 – Gershom Carmichael, skotsk filosof (død 1729)

## Dødsfall
*9. mai - François de La Mothe Le Vayer, fransk filosof (født 1588)
*Agnès Arnauld, abbedisse og en viktig figur innen fransk jansenismen (født 1593)


Fil:François de La Mothe Le Vayer - Versailles MV 2901.jpg|François de La Mothe Le Vayer(1588-1672)


## Referanser
Filosofiåret 1839

**Filosofiåret 1839** er en oversikt over hendelser, utgivelser og personer med tilknytning til filosofi i 1839.

## Hendelser

## Publikasjoner
*Arthur Schopenhauer –  *Über die Freiheit des menschlichen Willens*, 1839

## Fødsler
*25. februar - Léon Ollé-Laprune, fransk filosof (død 1898)
*1. april - Julius Bergmann, tysk filosof (død 1904)
*3. april – Carl du Prel, tysk filosof, spiritist og okkult forfatter (død 1899)
*2. september – Henry George, amerikansk økonom og sosialfilosof (død 1897)
*10. september - Charles Sanders Peirce, matematiker, filosof og logiker fra USA (død 1914)
*10. oktober - Francisco Giner de los Ríos, spansk filosof og pedagog (død 1915)
*14. desember - Gottlieb Leuchtenberger, tysk pedagog og filosof (død 1914)
*18. desember - Théodule Ribot, fransk psykolog og filosof (død 1916)
*1838/1839 – Sayed Jamaluddin Afghani (Allama Sayed Jamaluddin Afghani, Sayed Jamaluddin Asadabadi, Jamal al-Din al-Afghani), politisk aktivist og islamsk ideolog (død 1897)

## Dødsfall


Fil:Henry George.jpg|Henry George(1839-1898)
Fil:Charles Sanders Peirce.jpg|Charles Sanders Peirce(1839-1914)
Fil:Physicist Pierre Prévost.jpg|Pierre Prévost(1751-1839)
Fil:Eduard Gans.jpg|Eduard Gans(1797-1839)
Fil:Thomas Cooper b1759.jpg|Thomas Cooper(1759-1839)
Fil:Archibald Alison.jpg|Archibald Alison(1757-1839)
Fil:Philip-Willem-van-Heusde.jpg|Philipp Wilhelm van Heusde(1778-1839)


## Se også
*Filosofi på 1800-tallet

## Referanser
Rørsender

**Rørsendere** er radiosendere basert på bruk av radiorør.

Opprinnelig ble radiorør brukt i sendere for høy sendeeffekt. Etter hvert har det også blitt utviklet halvledere som kan drive sendere med høy effekt. I sammenlikning med halvledere har rørsendere imidlertid en høy driftssikkerhet. Fjernsynssenderen WAAY-TV i Huntsville, Alabama, drevet av et klystronrør, dokumenterte 2003 en driftstid på  timer, det er rundt 18 og et halvt år.

## Referanser
Olaf Skramstad

**Olaf Olsen Skramstad** (født 8. mars 1894, død 12. november 1956) var en norsk fagforeningsmann, skogsarbeider og småbruker, hjemmehørende i Norges Kommunistiske Parti. 

Skramstad ble fagorganisert i 1915, og var i årene 1929 til 1931 sekretær i Norsk Skog- og Landarbeiderforbund. Han ble i 1930 dømt til fire måneders fengsel for sin rolle i Etna-Dokka-konflikten.

Han var partipolitisk engasjert helt fra 1915, og fulgte ved den store splittelsen i Arbeiderpartiet i 1923 fløyen som støttet Komintern og grunnla NKP. Skramstad var herredsstyrerepresentant i Åmot fra 1926.

Under krigen ble han arrestert i 1941. Han ble satt i arresten på Hamar før han ble brakt til Grini fangeleir. I 1942 ble han sendt til Sachsenhausen.

Han døde i 1956, og er gravlagt på Åmot.

## Referanser
Arkesilaos I av Kyrene

**Arkesilaos I av Kyrene** (gresk: Ἀρκεσίλαος), død i 583 f.Kr., var den andre greske konge av Kyrenaika i Nord-Afrika (i dagens Libya). Han var sønn av Battos

## Liv og virke
Arkesilaos var sønn av Battos som i henhold til legenden, og fortalt av Herodotos, grunnla byen Kyrene. Battos ledet en gruppe kolonister fra øya Thera (dagens Santorini) grunnet tørke og uår og til Libya. Arkesilaos' besteforeldre var Promina fra Kreta og adelsmannen Polymnestos fra Thera.

Svært lite er kjent om livet og styret til Arkesilaos. Han kom på tronen av den nyopprettede byen etter at hans far døde en gang rundt 600 f.Kr. Herodotos nevner at antallet mennesker i Kyrene i hans tid var like høyt som antallet bosettere som kom med Battos. Arkesilaos er bevitnet på greske vasemalerier fra 500-tallet f.Kr. Han døde i 583 f.Kr. og ble gravlagt ved siden av sin far.

Hans sønn, Battos II, etterfulgte ham. Han hadde også en datter ved navn Kritola som Plutark har nevnt i sin liste over tapre kvinner.

## Referanser


## Litteratur
* Herodotos: *Historier*, 4, 159.
Vilhelm Christian Marius Ødegaard

**Vilhelm Christian Marius Ødegaard** (født 30. juni 1848 på Toten, død 2. oktober 1938) var en norsk offiser.

Han var sønn av Johannes Ødegaard og Sofie Amalie Brandt Berg. Han ble offiser i 1870, premierløytnant i 1876, kaptein i 1889, oberstløytnant i 1902 og oberst i 1907.

Han ble gift 1876 med Inga Hedvig Holst, datter av trelasthandler og skipsreder Frederik Julius Holst.

Ødegaard var også frimurer, og var Ordførende Mester i St. Andreaslogen Oscar til den flammende Stjerne 1922–1928 og Ordenens Overarkitekt og medlem av Den Norske Frimurerordens høye råd. Han var svigerfar til kirurg og president i Norges Røde Kors Nikolai Nissen Paus og morfar til kirurg og stormester i Frimurerordenen Bernhard Paus.

## Utgivelser
* *Norske Jægerkorps's historie; 1788–1888*, Cammermeyer, 1890
* Forskjellige artikler i *Norsk Militært Tidsskrift*

## Utmerkelser
* Kommandør 2. klasse av Dannebrogordenen
* Kongens fortjenstmedalje i gull
* Ridder 1. klasse av St. Olavs Orden (15. desember 1912) «for militær fortjeneste»
* Norsk Militært Tidsskrifts sølvmedalje
 
## Litteratur
* Hvem er Hvem?, 1912, s. 289
* *Den Kongelige norske St. Olavs orden; kort oversigt over ordenens historie og meddelelser om dens nulevende norske medlemmer, med portrætter*, Abels kunstforlag, 1913

## Referanser
Bauchi (delstat)

**Bauchi** er en av Nigerias 36 delstater. Den ligger nord i landet og grenser til delstatene Jigawa i nordvest, Yobe i nordøst,  Plateau i sørvest, Taraba i sørøst, Kaduna i vest og til Kano og Gombe i øst. Delstaten ble opprettet i 1976 men var da større, i 1996 ble området som ble til delstaten Gombe avskilt. Bauchi er største byen og administrasjonssenter i delstaten.
## Referanser


## Eksterne lenker
*
Advent City

**Advent City** er en fraflyttet gruvelandsby ved Revneset, på den østlige siden av Adventfjorden på Spitsbergen, Svalbard. Den eksisterte fra 1904 til 1917 som bosted for arbeidere i kullgruvene som ble drevet av gruveselskapet *Spizbergen Coal and Trading Company Limited* fra Sheffield, England. Det første året fantes det kun en bygning, men neste sommer ble det lagt opp to gater med flere hus og et bakeri.

Kullet hadde dårlig kvalitet og driften ble derfor innstilt allerede i 1908. I 1916–1917 ble de gjenværende husene flyttet til Hiorthhamn, en bosetning 2,5 km sørøst langs samme fjord. Kun grunnmurene er derfor igjen i dag.

## Referanser


## Eksterne lenker
*
Shaoshan (Shaoshan)

**Shaoshan** () er en kommune i byfylket Shaoshan i byprefekturet Xiangtan i provinsen Hunan i Folkerepublikken Kina. Kommunen har et areal på 65,62&nbsp;km² og hadde ved utgangen av 2011 et folketall på rundt 24.200 innbyggere (befolkningstetthet 368,8 innb./km²).

En nøyaktig kopi av det nedbrente fødehuset til Mao Zedong, gjenreist på samme sted, er blitt museum, er et populært besøksmål for innenlandske og utenlandske turister. Andre attraksjoner knyttet til Mao er blant annet et minnesmerke av bronse, et Mao Zedong-museum, og familien Maos forfedretempel. Flere restauranter drives av fjerne slektninger av Mao. Her serveres, reklameres det, nøyaktig de matretter fra hunankjøkkenet som Mao selv elsket.

## Administrative enheter
Shaoshan består av 17 landsbyer:
*Shaoshan (韶山村), kommunesete, Maos fødested; Chaoyang (朝阳村); Chengqian (城前村); Guyang (谷阳村); Huaqiao (花桥村); Huayuan (花园村); Shaobei (韶北村); Shaodong (韶东村); Shaoguang (韶光村); Shaoxi (韶西村); Shaoyuan (韶源村); Shishan (石山村); Shitang (石塘村); Shizhong (石忠村); Tiepi (铁皮村); Xinhu (新湖村); Zhuji (竹鸡村).

## Eksterne lenker
* Shaoshan i Baidu
* Shaoshan
* Mao Zedongs fødested – Baidu
* Shaoshan i stedsnavnnett
Yobe

**Yobe** er en av Nigerias 36 delstater. Den ligger nordøst i landet og grenser til Niger i nord. Delstaten ble opprettet i 1991, tidligere var den en del delstaten Borno. Byen Damaturu er administrasjonssenter i delstaten.
## Referanser
Revneset

**Revneset** er en odde ved nordre utløp av Adventfjorden i Isfjorden på det sentrale Spitsbergen, bare 5-6 km nord for Longyearbyen. På andre siden av Advendfjorden ligger Hotellneset. Revneset er lett kupert, og avgrenes av Louisfjellet i nordøst og Adventtoppen (786 m) og Hjorthfjellet (928 m) i øst. Rett østover løper Hanaskogdalen som dannes av Hanaskogelva. Her ute står en rekke hytter, brakker og restene av den britiske kullgruvebyen Advent City. Det står også en forsvarsstilling fra andre verdenskrig ved Hanaskogelvas utløp.

## Historie
I 1899 hentet ishavsskipperen Søren Zachariassen ut flere tonn kull fra ulike steder ved Isfjorden.  På vei ned mot fastlandet våren etter nevnte han sine kullfunn og ga kullprøver til ishavsskipperen Bernhard Pedersen fra Tromsø, som med denne informasjonen fikk reist kapital til Bergen-Spitsbergen Kulgrubekompani. Dette selskapet okkuperte neste år feltene på Revneset, i 1901. Det ble tatt prøver og gjort innslag ved Adventtoppen.

I 1902 kjøpte det britiske selskapet The Spitsbergen Coal and Trading Company Ltd de lavereliggende kullfeltene fra kritt som Pedersen hadde tatt utmål på. Kullgruvedriften i fjellet Adventtoppen startet da det britiske selskapet anla Advent City her i 1905. Det ble anlagt egen brygge for utføring av kullet med skip. Gruven lå 47–48 meter over havet, som er nivået for kullaget her ute. Driften ble derimot kortvarig, og var preget av konstant konflikt mellom de britiske arbeidslederne og norske og svenske arbeiderne. 

I 1910 overvintret fangstmannen Hans Jørgensen, sannsynligvis i en fangsthytte som stod her.

## Avvikling
Kullet hadde dårlig kvalitet og driften ble derfor innstilt på Revneset i 1908. I 1910 ble anlegget plyndret for materialer og verdier, og lite var igjen.

Anleggene ble solgt til A/S De Norske Kulfelter Spitsbergen i 1916, og i 1917 flyttet Fredrik Hiorth og *De Norske Kulfelter* deler av anlegget lengre inn i fjorden til det som ble Hiorthamn. Denne byen ligger nede ved fjorden, ved foten av Hiortfjellet (786 moh). Det ble satt i gang drift på de høyereliggende kullfeltene fra tertiær med innslag oppe i fjellsiden av Hjortfjellet. Det ble drevet ut kull til 1921, og en kort periode igjen 1924-25. Deretter forfalt brakkene.

## Referanser


## Eksterne lenker
* 
* 
* 
*
Ebonyi

**Ebonyi** er en av Nigerias 36 delstater. Den ligger sør i landet og ble opprettet i 1996 av deler som ble utskilt fra delstatene Abia og Enugu. Abakaliki er største byen og administrasjonssenter i delstaten.
## Referanser

## Eksterne lenker
*
Paul van Brunschot

**Paul Pieter Maria van Brunschot** (født 21. desember 1962 i Amsterdam, død 7. juni 2013 i Oslo) var en nederlandsk grafisk designer, tekstforfatter, kreativ leder og professor.

Han var utdannet ved Gerrit Rietveld Academie i Amsterdam. Han flyttet til Norge i 1998, og arbeidet først i reklamebyrået Virtual Garden, før han i 2001 ble ansatt som studieleder for grafisk design-linjen på Westerdals School of Communication. Der etablerte han det studentdrevne designbyrået Studio 3, som var det første av sitt slag i Norge. Sammen med studentene i Studio 3 utgav han blant annet bøkene *Hyperactivitypography from A to Z* og *A History of Graphic Design for Rainy Days,* som begge vakte internasjonal oppmerksomhet og ble premiert i Årets Vakreste Bøker.

## Bibliografi
* 2010: *Hyperactivitypography from A to Z* 
* 2011: *A History of Graphic Design for Rainy Days*

## Referanser
Martxelo Otamendi

**Martxelo Otamendi** (født 9. september 1957 i Tolosa, Gipuzkoa, Spania) er en spansk journalist av baskisk bakgrunn. Han var redaktør for dagsavisen Egunkaria fra 1993 til den ble stengt i 2003. Han er nåværende redaktør for dagsavisen Berria.

## Biografi

Otamendi begynte sin journalistiske karriere i avisen Egin i 1984. Fra 1987 jobbet han i den baskiske tv-kanalen Euskal Telebista (ETB). Fra juni 1993 drev Otamendi dagsavisen Egunkaria, som han forble redaktør for i ti år fram til avisen ble stengt i 2003.

### Stenging av Egunkaria

20. februar 2003 raidet Guardia Civil avisens kontorer, beslagla dokumenter og datamaskiner, og frosset avisens konti. Aksjonen ble utført på ordre av dommeren Juan del Olmo i Audiencia Nacional. I tillegg ble ti individer som var eller hadde vært ansatt i avisen arrestert.

I desember 2004 ble Otamendi sammen med Iñaki Uria, Joan Mari Torrealdai, Txema Auzmendi, Xabier Alegria, Pello Zubira og Xabier Oleaga arrestert anklaget for å ha dannet en ‘ulovlig forening’, og for ‘medlemskap i eller samarbeid med ETA’. Samtlige ble senere frikjent for alle anklager og løslatt. Avisen måtte likevel legges ned da dens eiendom ble tvangssolgt av rettsoppnevnte administratorer. Avisen ble altså tvunget til å legge ned lenge før sakens rettslige utfall var klart. En liknende sak rammet den venstreorienterte avisen Egin, hvis etterkommer Gara stadig eksisterer.

### Anklager om tortur

Fem av de ti arresterte i februar 2003 hevdet seg utsatt for tortur mens de ble holdt incommunicado av Guardia Civil. Blant annet hevdet de seg utsatt for kvelning med plastpose over hodet og slag mot genitaliene. Torturanklagene skapte politisk skandale, men ble ikke tatt alvorlig av påtalemyndighetene.

Anklagene om tortur førte til at det spanske innenriksdepartementet saksøkte Otamendi og hans medtiltalte for falsk forklaring i mars 2003. Innenriksminister Angel Acebes hevdet at anklager om tortur var standard praksis for fengslede ETA-medlemmer. Saken ble droppet i desember 2003.

Otamendi anket tortursaken til den spanske grunnlovsdomstolen, som avviste den. Deretter tok han saken til Den europeiske menneskerettsdomstol i Strasbourg i 2008. I oktober 2012 dømte domstolen den spanske stat til å betale 24.000 euro til Otamendi for å ikke ha etterforsket anklagene om tortur, 20.000 euro i kompensasjon, samt saksomkostninger for 4000 euro. Domstolen slo fast at Spania ikke hadde gjennomført en tilstrekkelig etterforskning av anklagene om tortur av Egunkarias ansatte.

## Referanser


## Eksterne lenker
* 
*
Akwa Ibom

**Akwa Ibom** er en av Nigerias 36 delstater. Den ligger sør i landet i Nigerdeltaet og ble grunnlagt 23. september 1987, tidligere var den en del av delstaten Cross River. Delstatens administrasjonssenter ligger i byen Uyo. 

## Avgrensning og inndeling
Den grenser mot nord og nordvest til delstaten Abia, mot sør til Atlanterhavet, mot sydvest til delstaten Rivers og mot øst til Cross River.

Delstaten er inndelt i 31 Local Government Areas med navnene:  Abak, Eastern Obolo, Eket, Esit-Eket, Essien-Udim, Etim-Ekpo, Etinan, Ibeno, Ibesikpo-Asutan, Ibiono-Ibom, Ika, Ikono, Ikot-Abasi, Ikot-Ekpene, Ini, Itu, Mbo, Mpkat-Enin, Nsit-Atai, Nsit-Ibom, Nsit-Ubuim, Obot-Akara, Okobo, Onna, Oron, Oruk-Anam, Udung-Uko, Ukanafun, Uruan, Urue-Offong-Oruko og Uyo.

## Referanser
2 Ursae Minoris

**2 Ursae Minoris** (**2 UMi**), også kjent under betegnelsene **HD 5848**, **SAO 181** og **HIP 5372**, er en oransje kjempestjerne av spektralklasse K2II-III beliggende nær den nordlige himmelpolen, i en avstand av rundt 280 lysår fra jorden. Den har en tilsynelatende størrelsesklasse på 4,24 og kan skimtes med det blotte øye på en spesiell klar natthimmel. Til tross for sin Flamsteedbetegnelse befinner stjernen seg faktisk i stjernebildet Kefeus. Dette skyldes endringer som ble gjort da man tegnet opp de moderne grensene for stjernebildene. Stjernen blir derfor vanligvis kun referert til med dens katalogbetegnelser, slik som HR 285 eller HD 5848. 

Stjernen beveger seg gjennom Melkeveien i en hastighet av 34,1 km/s i forhold til Solen. Den kretser rundt sentrum av galaksen i en avstand som er anslått til å være mellom 22&nbsp;800 og 28&nbsp;300 lysår. Vektorkomponentene for romhastigheten til 2 UMi er som følgende:  = .

## Referanser




## Eksterne lenker
* Stars − 2 Ursae Minoris 
* 2 Ursae Minoris (HIP 5372)
Golofa obliquicornis

***Golofa obliquicornis*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En stor, blank hornbille. Hannen er brunrød, hunnen brunsvart. Hannen har et krumt horn på hodet, dette er oftest middels langt, og et kraftig, svart, i spissen avrundet horn på pronotum.

## Levevis
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

## Utbredelse
Arten er utbredt i Mellom-Amerika (Mexico, Costa Rica).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Golofa]]* Hope, 1837
******** *Golofa obliquicornis* Dechambre, 1975

## Kilder

* Generic Guide to New World Scarab Beetles - *Golofa* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Dynastini/Golofa/Golofa.html

## Eksterne lenker
* Bilder av arten
* Bilder av store hanner
*
Gerda Tanberg

**Gerda Tanberg** (født 22. september 1902, død 16. mai 1984) var en norsk motstandskvinne. Sammen med blant andre psykiater Nic Waal (født Caroline Schweigaard Nicolaysen) og barnepsykologen og barnehjemsbestyreren Nina Meyer Hasvoll reddet hun 14 jødiske barnehjemsbarn fra deportasjon høsten 1942. Natten til 26. november 1942 ble det gjennomført massearrestasjoner av jødiske kvinner og barn, som umiddelbart ble fraktet med DS Donau til Stettin og videre til Auschwitz, der de ble drept. De 14 barna ble evakuert fra barnehjemmet i Holbergs gate samme natt, rett før politiet kom for å hente dem. Tanberg holdt barna skjult i sin leilighet i Veslekroken på Ullern i Oslo. Senere ble barna evakuert til Sverige.

Filmskaper Nina Grünfeld har spilt inn en dokumentarfilm om redningsaksjonen. Filmen heter *[[Ninas barn|Ninas Barn]]*, og Grünfeld har også forfattet en bok med samme tittel sammen med Espen Holm.

Tanberg ble i 2006 post mortem tildelt ærestittelen Righteous Among the Nations for sin redningsinnsats.

## Referanser


## Litteratur
* Kampestuen-Berntzen, Finn (2013): *Flyktende jødebarn i Veslekroken*. Langt Vest i Aker. Vol. 49.
* Levin, Irene (2006). *Barn på flukt - 26. november 1942*. Barn. Vol. 24.
* Lund, Sigrid Helliesen (1981): *Alltid Underveis*. Tiden Norsk Forlag.
* Waal, Helge (1991): *Nic Waal. Det urolige hjertet.* Oslo. Pax Forlag.
Cross River

**Cross River** er en av Nigerias 36 delstater. Den ligger sørøst i landet ved Biafrabukta og ble grunnlagt i 1967, tidligere var den en del av *Eastern Regionen* og i perioden 1967 til 1976 het den *South-Eastern State*. I 1987 ble området som ble til delstaten Akwa Ibom utskilt. Delstaten er oppkalt etter elven Cross. Delstatens administrasjonssenter ligger i byen Calabar. 
## Referanser


## Eksterne lenker
*
Ondo

**Ondo** er en av Nigerias 36 delstater. Den ligger sørvest i landet ved Beninbukta vest for Nigerdeltaet og ble grunnlagt i 1976, i 1996 ble området som ble til delstaten Ekiti utskilt. Delstatens administrasjonssenter ligger i byen Akure. 
## Referanser
G. H. Mumm

**G. H. Mumm** er et fransk champagnehus basert i Reims.

Champagnehuset ble grunnlagt av de tyske brødrene Jules, Edouard og Gottlieb de Mumm i 1827. Femten år senere overtok Gottliebs sønn G. H. Mumm virksomheten, og i 1853 fikk tok det også navnet hans.

Ved utbruddet av første verdenskrig i 1914 ble virksomheten konfiskert av franske myndigheter, da Mumm-familien fortsatt var tyske statsborgere. Det ble solgt til Société Vinicole de Chamagne Successeurs i 1920, før kanadiske Seagram Group overtok i 1965. Mumm ble overtatt av Hicks, Muse Tate & Furst i 1999, før det ble solgt til Allied Domecq året etter.

Mumm er spesielt populære på det amerikanske markedet, der spesielt Mumm-varianeten *Cordon Rouge* er populær. I Norge fører Vinmonopolet to Mumm-champagner i bestillingsutvalget: G.H. Mumm Cordon Rouge Brut og Mumm Rosé.

## Referanser




## Eksterne lenker
*
Beta Coronae Australis

**Beta Coronae Australis** (**Beta CrA**, **β Coronae Australis**, **β CrA**), også kjent under katalogbetegnelsene **HD 178345** og **HR 7259**, er en lyssterk oransje kjempestjerne av spektralklasse K0II. Den befinner seg rundt 510 lysår fra jorden i stjernebildet Sørlige krone, og har en tilsynelatende størrelsesklasse på cirka 4,117. β CrA er den sterkeste stjernen i Den sørlige krone, målt etter tilsynelatende størrelsesklasse.

Stjernen beveger seg gjennom Melkeveien i en hastighet av 25,5&nbsp;km/s i forhold til Solen. Den har en omløpsbane som strekker seg mellom 19&nbsp;400 og 24&nbsp;100 lysår fra sentrum av galaksen. Vektorkomponentene for romhastigheten til β CrA er som følgende:  = .

## Referanser


## Eksterne lenker
* Beta Coronae Austrinae (HIP 94160)
Det baskiske nasjonalistparti

**Det baskiske nasjonalistparti** (baskisk: *Euzko Alderdi Jeltzalea* (EAJ), spansk: *Partido Nacionalista Vasco* (PNV), fransk: *Parti National Basque* (PNB) er det største og eldste partiet i Baskerland. Det ble grunnlagt i 1895 av Sabino Arana.

Partiets baskiske navn *Euzko Alderdi Jeltzalea* betyr bokstavelig oversatt ‘Baskisk parti av tilhengere av Gud og de gamle lovene’. Partiet bruker som regel forkortelsen EAJ-PNV.

Partiets nåværende leder er Aitor Esteban Partiets ungdomsorganisasjon er Euzko Gaztedi Indarra (EGI).

## Referanser


## Eksterne lenker
* 
* Sabino Aranas stiftelse
Skramstad

**Skramstad** er et norsk etternavn. Per 2022 har 253 nordmenn etternavnet Skramstad. 

## Personer med Skramstad som etternavn
* Adolf Skramstad (1865&ndash;1927), forfatter og journalist
* Halvor Skramstad Lunn (f. 1980), snøbrettkjører
* Hans Skramstad (1797&ndash;1839), komponist og pianist
* Knut Henrik Skramstad (f. 1937), friidrettsutøver (mangekamp)
* Ludvig Skramstad (1855&ndash;1912), landskapsmaler
* Martin Skramstad (f. 1967), politiker og ordfører
* Nina Skramstad (f. 1969), forfatter og hundekjører
* Olaf Skramstad (1894&ndash;1956), fagforeningsmann og NKP-politiker
* Ole Skramstad, orienteringsløper og kongepokalvinner 1949
* Per-Erik Skramstad (f. 1962), forfatter
* Trond Skramstad (f. 1960), friidrettsutøver (mangekamp)
* Trygve Skramstad (f. 1942), pressefotograf

## Fiktive skikkelser
*«Halvor Skramstad» - forfatteren Jon Michelet ga sin sentrale romanskikkelse i trilogien om norske krigsseilere etternavnet «Skramstad», og knyttet han dermed til et kjent NKP- og fagforeningsnavn fra Hedmark.

## Referanser
Katsina (delstat)

**Katsina** er en av Nigerias 36 delstater. Den ligger nord i landet og grenser til Niger i nord. Den ble grunnlagt i 1987, tidligere var området en del av delstaten Kaduna.  Delstatens administrasjonssenter ligger i byen Katsina. Umaru Yar'Adua var guvernør i delstaten før han ble Nigerias trettende president i 2007.
## Referanser
Golofa horizontalis

***Golofa horizontalis*** er en bille som hører til gruppen hornbiller (Dynastinae) i gruppen skarabider (Scarabaeoidea).

## Levevis
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

## Utbredelse
Arten er beskrevet fra Paraguay.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Golofa]]* Hope, 1837
******** *Golofa horizontalis* Voirin, 1984

## Kilder

* Generic Guide to New World Scarab Beetles - *Golofa* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Dynastini/Golofa/Golofa.html

## Eksterne lenker
*
Hiorthfjellet

**Hiorthfjellet** er et 928 meter høyt fjell på nordsiden av Adventfjorden rett nord for Longyearbyen, og vest for Mälardalen med Operafjellet på motsatt side. Hjorthfjellet er et godt synlig landemerke ved innseilingen til Longyearbyen og ses fra så godt som hele tettstedet. Sørveggen skjæres i to av Telegrafdalen. I vest går en utløper, ***Adventtoppen*** (786 m) ut mot Advent City og Revneset i nordvest. I nordøst fortsetter fjellet som sidetoppen ***Kjødetoppen*** (769 m). I nord skiller Hanaskogdalen fjellet fra neste fjellrekke.  

Ved foten av fjellet ligger også Hiorthamn - en tidligere gruveby. Det ligger skrånende horisontalt lag av kull fra tertiær-tiden litt over midtveis oppe i fjellet, en levning fra tiden hvor et grunt hav dekket dagens Adventfjord-basseng med vegetasjon og skog rundt strandkantene.

I 1902 kjøpte det britiske selskap The Spitsbergen Coal and Trading Company Ltd de lavereliggende kullfeltene fra kritt som det hadde blitt tatt utmål på ved Revneset. Kullet viste seg å ha dårlig kvalitet og driften ble derfor flyttet til Hiorthamn i 1908. 

Selskapet A/S De Norske Kulfelter Spitsbergen under ledelse av Fredrik Hiorth startet i 1917 drift på de høyereliggende kullfeltene fra tertiær med innslag oppe i fjellsiden. Gruveinnslaget ligger 582 meter over havet og går under navnet *Sneheim*. Det ble drevet ut kull til 1921, og en kort periode igjen i 1924-25, og sporadisk deretter med siste driftsår i 1940. I Hiorthamn var det både brakker, smie, lager, kjøkken, sag, hospital, boliger, kontor, og en rekke gruveanlegg og gruveveger. Eiendommen Austre Adventfjord, som Hiorthhamn, Hiorthfjellet og Operafjellet er en del av, er eid av familien Horn (etter Johan Jacob Horn).

Omkring 2010 ble det på fjellet etablert en enkel, privat nedlesningsstasjon for satellitt-basert bredbånd med salg av bredbåndsforbindelse til private i Longyearbyen. 

Det ligger flere hytter langs sørfoten av fjellet, eid av fastboende på Svalbard. 

## Se også
* Liste over Svalbards grunneiere

## Referanser


## Eksterne lenker
* 
* 
* 
* 
* 
* 
* 
* 
*
Ogun (delstat)

**Ogun** er en av Nigerias 36 delstater. Den ligger sørvest i landet nord for Lagos, den grenser til Benin og ble grunnlagt i 1976. Delstatens administrasjonssenter ligger i byen Abeokuta. Den ble opprettet i 1976.

## Referanser
The Secret Life of Walter Mitty

***The Secret Life of Walter Mitty*** er en amerikansk eventyr/fantasyfilm fra 2013. Filmen er regissert av Ben Stiller, og har Stiller selv i tittelrollen som Walter Mitty. Kristen Wiig og Sean Penn spiller også i filmen.

Den er basert på novellen med samme navn av James Thurber.

## Handling
Walter Mitty (Ben Stiller) er en mann som til daglig jobber i Life Magazine, og som dagdrømmer seg bort fra sitt anonyme dagligliv ved å forsvinne inn i en verden av fantasier fylt med heltemot, romantikk og action. Når jobbene til ham og kollegaen Cheryl (Kristen Wiig) står på spill, må Walter ta ansvar i det virkelige liv og begi seg ut på en global reise som viser seg å bli enda mer eventyrlig enn selv han hadde sett for seg i sin villeste fantasi.

## Rolleliste
* Ben Stiller som Walter Mitty
* Kristen Wiig som Cheryl Melhoff
* Shirley MacLaine som Edna Mitty
* Adam Scott som Ted Hendricks
* Kathryn Hahn som Odessa Mitty
* Sean Penn som Sean O'Connell
* Patton Oswalt som Todd Maher

## Eksterne lenker
* 
*
Liste over Nigerias statsoverhoder

**Forbundsrepublikken Nigerias president** () er Nigerias statsoverhode.

## Historie
Ved Føderasjonen Nigerias selvstendighet fra Storbritannia i 1960 var landet et konstitusjonelt monarki med Elizabeth II som dronning av Nigeria. Tre år senere ble generalguvernør Nnamdi Azikiwe utropt til president og landet ble en republikk med den reelle makten delegert til statsministeren Abubakar Tafawa Balewa. I forbindelsen med militærkuppet i 1966 ble Balewa drept og statsministerposten ble avskaffet. I årene 1966–1979 ble landet styrt av fire militærjuntaer og presidentembedet var formelt vakant. I perioden 1983–1993 og 1993–1999 ble landet på nytt militærstyrt, men deretter har sivile politikere innehatt presidentembedet. 

## Liste
##### Føderasjonen Nigeria 1. oktober 1954–1. oktober 1963

##### Forbundsrepublikken Nigeria 1. oktober 1963–24. mai 1966

##### Republikken Nigeria 24. mai 1966–1. september 1966

##### Forbundsrepublikken Nigeria 1. september 1966–

 

## Kommentar
De periodene etter 1963, da Nigeria har hatt sivilt styre, har blitt kalt *Den første republikk* (1963–1966), *Den andre republikk* (1979–1983), *Den tredje republikk* (1993) og *Den fjerde republikk* (1999–)

## Se også
*Liste over Nigerias visestatsoverhoder

## Fotnoter

## Referanser
Heerodden lykt

**Heerodden lykt**, tidvis også kalt ***Heerodden fyr***, er et fyrtårn på Heerodden helt nord på østbredden av Grønfjorden, noen kilometer nord for Barentsburg på Spitsbergen. Fyret er en enkelt lykt montert på et grått bjelkestativ like innenfor strandkanten. Fyrlykten står på den mer enn 10 meter høye, eroderte Heerodden og lyshøyden er mer enn 20 meter over havet.

## Referanser


## Eksterne lenker
*
Xylotrupes pubescens

***Xylotrupes pubescens*** er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende

En stor (40-55 millimeter), svart, halvmatt hornbille. Som vanlig hos hornbiller (Dynastinae) er det stor forskjell mellom kjønnene, hannene er mye større og har kraftige horn på hodet og pronotum som hunnene mangler. Denne arten har et smalt horn på hodet som er gaffeldelt ytterst, og et bredt og kraftig horn på pronotum, også dette delt i spissen, vanligvis er begge godt utviklet. Arten skilles lett fra de andre *[[Xylotrupes]]-*artene på at dekkvingene er fint hårkledte.

## Levevis
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

## Utbredelse
Arten er utbredt på Filippinene (Mindanao, Samar).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Xylotrupes]]* Hope, 1837 
******** *Xylotrupes pubescens* Waterhouse, 1841
********* *Xylotrupes pubescens baumeisteri* Schaufuss, 1885 - noen ganger regnet som en egen art
********* *Xylotrupes pubescens beaudeti* Silvestre, 2006
********* *Xylotrupes pubescens gracilis* Silvestre, 2006
********* *Xylotrupes pubescens pubescens* Waterhouse, 1841
********* *Xylotrupes pubescens sibuyanensis* Silvestre, 2006

## Eksterne lenker
*
Abia (delstat)

**Abia** er en av Nigerias 36 delstater. Den ligger sør i landet i Nigerdeltaet. Den ble grunnlagt i 1991, tidligere var området en del av delstaten Imo.  Delstatens administrasjonssenter ligger i byen Umuahia.

## Referanser


## Eksterne lenker
*
Xylotrupes australicus

***Xylotrupes australicus*** er en bille som hører til gruppen hornbiller (Dynastinae) i gruppen skarabider (Scarabaeoidea).

## Utseende
En ganske stor (40-50 millimeter), blankt svart hornbille. Dekkvingene er mørkt brunrøde. Som vanlig for slekten *[[Xylotrupes]]* har hannen et kløvet, fremoverrettet horn på pronotum og et krumt, båndformet horn på hodet som er delt i spissen. Hos denne arten er hornene middels lange, og hornet på pronotum er skrått oppoverrettet, ikke rett framover som de fleste andre.

## Levevis
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

## Utbredelse
Arten er utbredt i det nordlige og østlige Australia.

## Systematisk plassering
Arten blir ofte plassert som en underart av den vidt utbredte *[[Xylotrupes gideon]]*, eventuelt *[[Xylotrupes ulysses]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Xylotrupes]]* Hope, 1837 
******** *Xylotrupes australicus* Thomson, 1859
********* *Xylotrupes australicus australicus* Thomson, 1859
********* *Xylotrupes australicus darwinia* Rowland, 2006

## Kilder
* Rowland, J.M. (2011): Notes on nomenclature in *Xylotrupes* Hope (Scarabaeidae: Dynastinae: Dynastini). ''Insecta mundi'', (**0176**): 1-10. PDF 

## Eksterne lenker
*
Heterogomphus olsoufieffi

***Heterogomphus olsoufieffi*** er en bille som hører til gruppen hornbiller (Dynastinae) i gruppen skarabider (Scarabaeoidea).

## Utseende
En stor (35-40 millimeter), mørkt rødbrun hornbille. Hannen har et ganske kort horn i pannen, hunnen bare en lav knøl. Pronotum hos hannen har en tydelig grop foran i midten, men ingen horn eller påfallende knøler.

## Levevis
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys. Typeeksemplarene ble funnet ca. 2000 meter over havet.

## Utbredelse
Arten er beskrevet fra Bolivia, provinsen La Paz.

## Systematisk plassering
Arten ble opprinnelig plassert i slekten *[[Golofa]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Oryctini MacLeay, 1819
******* Slekten *[[Heterogomphus]]* Burmeister, 1847
******** *Heterogomphus olsoufieffi* Prokofiev, 2012

## Kilder
* Prokofiev, A.M. (2012) New and noteworthy pleurostict scarab beetles (Coleoptera: Scarabaeidae). Calodema 220: 1-33. http://www.zin.ru/animalia/coleoptera/pdf/prokofiev_scarabaeidae_calodema.pdf
* Generic Guide to New World Scarab Beetles - *Golofa* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Dynastini/Golofa/Golofa.html

## Eksterne lenker
*
Elisas

**Elisas** er et svensk danseband. Elisas ble dannet i 2009 i Skaraborg i Sverige. Bandet vant Sveriges Televisions Dansbandskampen i 2010.

## Diskografi
### Album

## Referanser


## Eksterne lenker
* 
* 
*  Elisas offisielle hjemmeside
Rainhold Shikongo

**Rainhold Shikongo** (1980–2019) var en namibisk fotballdommer som dømte i Namibias øverste divisjon Namibia Premier League. I tillegg dømte flere internasjonale kamper både i regi av FIFA og CAF. 

Shikongo ble utnevnt til FIFA-dommer i 2007. Han dømte flere kamper under kvalifiseringen til VM i fotball 2014, blant annet gruppespillkampen mellom  og  (1–0). Shikongo var også dommer i vennskapskampen mellom  og  i Cape Town den 8. januar 2013 (0–1).

## Referanser


## Eksterne lenker
* Dommerprofil hos Worldreferee.com 
* Dommerprofil hos Footballdatabase.eu
Levy Mwanawasa Stadium

**Levy Mwanawasa Stadium** er et idrettstadion i byen Ndola i Zambia. Stadionet ble åpnet i 2012 etter to års byggetid for klubben ZESCO United FC og . Stadionet ble oppkalt etter Levy Mwanawasa (1948–2008), som var landets president i perioden 2002 til hans død i 2008.

Stadionet var et av tre idrettsanlegg som ble vedtatt bygget i 2010 med finansiell støtte fra kinesiske myndigheter i et ledd for å arrangere panafrikanske leker i 2011 (i stedet arrangert av Mosambik), og dette anlegget stod ferdig i 2012 med en tilskuerkapasitet på 44 000. Den første internasjonale fotballkampen på stadionet ble spilt den 9. juni 2012, og var en VM-kvalifiseringskamp mellom Zambia og , som endte 1–0 til vertsnasjonen.

Dagens stadion erstattet det tidligere Dag Hammarskjöld stadion som sto på samme sted.

## Referanser


## Eksterne lenker
* Worldstadiums.com – Zambia, Levy Mwanawasa Stadium
Xylotrupes florensis

***Xylotrupes florensis*** er en bille som hører til gruppen hornbiller (Dynastinae) i gruppen skarabider (Scarabaeoidea).

## Utseende
En stor (40-80 millimeter, hannene større enn hunnene), mørkt brunrød hornbille. Hannen har som vanlig for slekten *[[Xylotrupes]]* et fremoverrettet horn på thorax og et krumt horn på hodet, begge kløvet i spissen. Disse hornene er forholdsvis korte til middels lange hos denne arten.

## Levevis
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

## Utbredelse
Arten lever på De små Sundaøyer (i alle fall på Flores,).

## Systematisk plassering
Arten blir ofte plassert i en slekt for seg selv, *[[Endebius]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Xylotrupes]]* Hope, 1837 
******** *Xylotrupes florensis* Lansberge, 1879
********* *Xylotrupes florensis florensis* Lansberge, 1879
********* *Xylotrupes florensis wetaricus* (Fujii & Silvestre, 2012)

## Referanser


## Eksterne lenker
* 
* Bilder av arten
Lagos (delstat)

**Lagos** er en av Nigerias 36 delstater. Den ligger sørvest i landet med Beninbukta i sør, den ble opprettet i 1967. Den er den minste delstaten i areal men den nest folkrikeste etter Kano). Ikeja er administrasjonssenter i delstaten.

## Kilder
*
Victor Hlungwani

**Tinyiko Victor Hlungwani** (født 1976) er en sørafrikansk fotballdommer som til daglig dømmer i Sør-Afrikas øverste divisjon Premier Soccer League. I tillegg har han dømt flere internasjonale kamper både i regi av FIFA og CAF.

Hlungwani ble utnevnt til FIFA-dommer i 2011. Han har dømt flere kamper i Afrikas Champions League, blant annet i 2012. Hlungwani var også dommer i vennskapskampen mellom  og  på Levy Mwanawasa Stadium i Ndola den 12. januar 2013 (0–0).

## Referanser


## Eksterne lenker
* Dommerprofil hos Worldreferee.com 
* Dommerprofil hos Soccerway.com
Tysklands departement for økonomisk samarbeid og utvikling

**Tysklands departement for økonomisk samarbeid og utvikling** (*Bundesministerium für wirtschaftliche Zusammenarbeit und Entwicklung, BMZ*) ble grunnlagt 14. september 1961 som Bundesministerium für wirtschaftliche Zuzammenarbeit. Departementet har hovedkontor i Bonn og dessuten et kontor i Berlin.

## Historie
Forbundsrepublikken Tyskland (den gangen begrenset til Vest-Tyskland) engasjerte seg for utviklingsarbeid første gang i 1952 i et program utviklet av FN. Departementet var fylte de første årene en koordineringsoppgave innad i regjeringen. Oppgavene ble hovedsakelig løst av utenriksdepartementet og finansdepartementet.

I 1970 overtok departementet oppgavene med teknisk og finansielt samarbeid og i 1998 for samarbeidet med EU.

## Tysklands ministre for økonomisk samarbeid og utvikling

## Referanser
Xylotrupes clinias

***Xylotrupes clinias*** er en bille som hører til gruppen hornbiller (Dynastinae) i gruppen skarabider (Scarabaeoidea).

## Utseende
En stor, blank, svart hornbille. Som de fleste andre artene i slekten *[[Xylotrupes]]* har hannene et fremoverrettet horn på pronotum og et krumt horn på hodet, begge kløvet i spissen. Hos denne arten forekommer det både langhornede og korthornede hanner.

## Levevis
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

## Utbredelse
Arten er utbredt i Molukkene og Sulawesi.

## Systematisk plassering
Arten har vært regnet som en underart av *[[Xylotrupes ulysses]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Xylotrupes]]* Hope, 1837 
******** *Xylotrupes clinias* Schaufuss, 1885
********* *Xylotrupes clinias buru* Rowland, 2011
********* *Xylotrupes clinias clinias* Schaufuss, 1885

## Kilder
* Rowland, J.M. (2011): Notes on nomenclature in *Xylotrupes* Hope (Scarabaeidae: Dynastinae: Dynastini). ''Insecta mundi'', (**0176**): 1-10. PDF 

## Eksterne lenker
* Bilde av arten 
*
Kogi (delstat)

**Kogi** er en av Nigerias 36 delstater. Den ligger litt sør i de sentrale delene av landet der elven Benue forener seg med elven Niger, den ble opprettet i 1991 av områder som ble utskilt fra delstatene Benue og Kwara. Lokoja er administrasjonssenter i delstaten.
## Referanser
Martin Smeby

**Martin Smeby** (1891–1975) var en norsk bygningssnekker, papirarbeider og Arbeiderpartiet-politiker. Han var stortingsrepresentant for Oppland fra 1934 til 1957 og ordfører i Søndre Land 1929–33, 1940 og 1945.
## Liv og virke
Smeby utdannet seg som bygningssnekker, og jobbet som snekker fram til 1920. Da ble han ansatt ved Land Træsliperi og Pappfabrik, der han jobbet som papirarbeider og var ansatt til 1945. 

Han var fagorganisert fra 1916, og i mange år formann i den lokale avdelingen av Norsk Papirindustriarbeiderforbund. Han var medlem  av styret i Oppland faglige samorganisasjon og medlem Representantskapet i Landsorganisasjonen 1932-1937.

Smeby var medlem av AP, og i mange år formann i Søndre Land Arbeiderparti og i Vestoppland Arbeiderparti. Han ble valgt inn i Søndre Land kommunestyre i 1919. Han var varaordfører 1922-1925, deretter ordfører 1928-1931 og 1931-1933. I nok en periode var han varaordfører 1937-1939, og ordfører 1940 og 1945. 

Lokalt hadde han en rekke offentlige verv, som medlem av Vergerådet, Søndre Land (1922-1924), Lagretten (1925-1928), Fabrikktilsynet (1925-1928), Fergestyret (1932-1933), styret for Valdresbanen (1933-1934), Komiteen om lån til vanskeligstilte kommuner (1948), styret for Lånekassen for jordbrukere og hovedstyret i Norges vassdrags- og elektrisitetsvesen. Han var også varamedlem i bestyrelsen for Norges Bank, avdeling Gjøvik. 

Fra 1928 til 1930 var han vararepresentant til Stortinget for Oppland. Ved stortingsvalget 1933 ble han valgt, og satt deretter som stortingsmann i fem perioder, fra 1934 helt til 1957. Han var visepresident i Lagtinget i to perioder, fra 1952 til 1958. På Stortinget satt han blant annet i Valgkomiteen, i Skog- og vassdragskomiteen og i Justiskomiteen.

## Referanser


## Eksterne lenker
*